Foto: Christophe ArchamBault/AFP Changyutkichlar ishlab chiqaruvchi Dyson Ltd. kompaniyasi asoschisi Jyeyms Dayson Buyuk Britaniyaning eng boy kishisi bo‘ldi, deb xabar berdi Blumberg agentligi. Dayson Ineos kimyo xoldingi egasi, 13,1 milliard dollar boyligi bo‘lgan Jim Redkliffni birinchi pog‘onadan tushirib yubordi. Agentlikning hisob-kitoblariga ko‘ra, 2019 yil boshidan buyon Daysonning boyligi 4,52 milliard dollarga o‘sgan. Kompaniya 2018 yil yakunlariga ko‘ra, 1,1 milliard funt sterling (1,4 milliard dollar) daromad topgan. Hozirda Daysonning boyligi 13,8 milliard dollar deb baholanmoqda.